Здравейте,


Майка съм на дете на 2г. и 1 месец и съм се върнала на работа вече. Работя в сферата на туризма и в момента ни казаха, че ще ползваме колкото имаме платена отпуска и останалите дни ще бъдем в неплатен отпуск.


Исках да Ви попитам валиден ли е законът, който пази от съкращение майките на деца до 3 г. при създалата се ситуация и ако откажа да ползвам неплатен отпуск какво се случва? Трябва ли да ми плащат заплата, след като дружеството е обявило, че преустановява дейност до края на извънредното положение!


P.S. Да отбележа, че работя от вкъщи!


Благодаря предварително.


Поздрави,


Антония




Работеща майка на дете до 3 години
==================================

 

Здравейте, г-жо Димитрова, 


съгласно новата разпоредба на чл. 173а от Кодекса на труда – “работодателят е длъжен да разрешава ползването на платен годишен отпуск или на неплатен отпуск при обявено извънредно положение по искане на:  

2. майка или осиновителка на дете до 12-годишна възраст или на дете с увреждане независимо от възрастта му.”


Относно закрилата по чл. 333 КТ – същата е валидна и майка на дете до 3 години може да бъде съкратена с предварително разрешение от Инспекцията по труда.


Поздрави,  

адв. Николина Митова  

0898 303092


